PATVIRTINTA

 Šilalės švietimo pagalbos tarnybos direktoriaus

 2022 m. gegužės 30 d. įsakymu Nr.Į-74

**ŠILALĖS RAJONO PEDAGOGŲ METODINĖS VEIKLOS**

**ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Šilalės rajono pedagogų metodinės veiklos aprašas (toliau – Aprašas) reglamentuoja vadovų, jų pavaduotojų ugdymui, mokytojų, ikimokyklinio ir priešmokyklinio ugdymo pedagogų, pagalbos mokiniui specialistų, bibliotekininkų ir kitų pedagoginių darbuotojų (toliau – Pedagogų) metodinės veiklos organizavimą. Šis Aprašas apibrėžia metodinės veiklos tikslą, uždavinius, rajono metodinių būrelių veiklos funkcijas ir kt.
2. Pagrindinės vartojamos sąvokos:

**Metodinė veikla** – Pedagogų organizuojama veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine ir dalykine informacija.

**Metodinis būrelis** –prieŠilalės švietimo pagalbos tarnybos (toliau – Tarnyba) veikianti vieno ar kelių dalykų Pedagogų grupė, kuri analizuoja, skleidžia dalyko ar ugdymo srities turinio, metodikos naujoves, gerąją patirtį rajone.

**Metodinė priemonė** –Pedagogo parengta metodinė medžiaga, kurioje perteikiama ugdymo patirtis, rekomenduojama medžiaga ugdymui(si).

**II SKYRIUS**

**METODINĖS VEIKLOS TIKSLAS IR UŽDAVINIAI**

1. Metodinės veiklos tikslas – sudaryti tinkamas sąlygas Šilalės rajono ugdymo įstaigų Pedagogams įgyti ir/ar plėtoti kompetencijas, keičiantis gerąja profesine patirtimi.
2. Uždaviniai:
	1. aktyviai taikyti įvairias gerosios patirties sklaidos formas, skatinant Pedagogų iniciatyvas bei inovacijas;
	2. skatinti Pedagogų kūrybinę raišką;
	3. plėtoti Pedagogų profesinį bendravimą ir bendradarbiavimą.

**III SKYRIUS**

# METODINĖS VEIKLOS ORGANIZAVIMAS, REGLAMENTAVIMAS IR KOORDINAVIMAS

1. Pedagogų metodinė veikla grindžiama humaniškumo, demokratiškumo, viešumo, atsinaujinimo principais, racionalumu ir bendradarbiavimu. Patys Pedagogai inicijuoja šią veiklą, pasirenka jos turinį ir formas. Metodinė veikla orientuota į Pedagogų kūrybiškumą ir atsakingumą.
2. Rajono pedagogų metodinę veiklą koordinuoja Tarnybos metodininkas.
3. Metodinio būrelio pirmininku renkamas ne žemesnę kaip vyresniojo mokytojo kvalifikacinę kategoriją turintis pedagogas.
4. Metodinio būrelio pirmininkas ir sekretorius renkamas dvejų kalendorinių metų laikotarpiui.
5. Metodinio būrelio veikla planuojama mokslo metams. Kiekvienais mokslo metais iki spalio 1 d. metodinis būrelis parengia veiklos planą (1 priedas).
6. Metodinis būrelis per metus organizuoja ne mažiau kaip 2 pasitarimus (mokslo metų pradžioje ir pabaigoje). Kiti pasitarimai organizuojami pagal poreikį. Pasitarimas yra teisėtas, kai jame dalyvauja 2/3 narių.
7. Metodinio būrelio nariai registruojasi renginio dalyvių registracijos lape (2 priedas);

 12. Visi Metodinio būrelio pasitarimai protokoluojami (3 priedas). Metodinių būrelių susirinkimų protokolus rengia sekretorius. Dokumentai saugomi Tarnyboje pas metodininkę.

 13. Metodinio būrelio pirmininkas kiekvienais metais iki liepos 1 d. parengia metodinio būrelio metinę veiklos ataskaitą (4 priedas) ir už savo veiklą atsiskaito metodinio būrelio nariams per ataskaitinį susirinkimą.

 14. Metodinių būrelių funkcijos:

 14.1. nustato būrelio metodinės veiklos prioritetus;

 14.2. analizuoja ugdymo turinio įgyvendinimo sėkmingumą, inicijuoja mokytojų gerosios patirties sklaidą mokyklose;

 14.3. vertina ir recenzuoja mokytojų parengtus metodinius darbus, mokymo ir mokymosi priemones ir, autoriams sutikus, inicijuoja jų sklaidą;

 14.4. Mokytojų atestacijos nuostatų nustatyta tvarka dalyvauja vertinant mokytojų praktinę veiklą, teikia rekomendacijas mokytojams, siekiantiems įgyti mokytojo metodininko ir mokytojo eksperto kvalifikacines kategorijas;

 14.5. inicijuoja naujas kvalifikacijos tobulinimo programas;

 14.6. teikia siūlymus mokytojams.

 15. Rekomenduojamos metodinės veiklos formos, būdai bei metodai: būrelių susirinkimai, atviros pamokos, metodinės konsultacijos, mokslinės – praktinės bei metodinės konferencijos, probleminės diskusijos, parodos, susitikimai, išvykos, prezentacijos, naujovių apžvalgos, anotacijos, publikacijos, konkursai, rekomendacijos, pedagoginių idėjų mugės, duomenų bazės, pedagoginės –metodinės elektroninės svetainės, seminarai, autorinės prezentacijos, projektinė veikla, pedagoginiai skaitymai, apskritieji stalai, kūrybinės grupės, ryšiai su kitomis mokyklomis, konkursai, viktorinos, olimpiados, modulių, individualių programų bei teminių planų rengimas, tiriamoji veikla, analizė bei savianalizė, metodinių darbų (straipsnių) leidiniai ir kt.

**IV SKYRIUS**

**BAIGIAMOSIOS NUOSTATOS**

 16. Aprašas gali būti keičiamas ir papildomas esant poreikiui. Naują Aprašo redakciją tvirtina Tarnybos direktorius.

\_\_\_\_\_\_\_\_\_\_\_\_\_\_\_\_\_